इसके अलावा गलत धाराओं के तहत मामला दर्ज करने पर एक कांस्टेबल को भी निलंबित कर दिया गया है। मृतक के माता-पिता ने आरोप लगाया है कि उनकी बेटी ने उन्हें बताया कि कुछ शिक्षक उसे अनुचित तरीके से छूते थे और उसे डर था कि उनका विरोध करने वे उसे फेल कर देते। छात्रा की मां ने कहा, 'मेरी बेटी को प्रताड़ित किया जा रहा था, पैरंट्स-टीचर मीटिंग (पीटीएम) में मुझे भी रुलाया था। मेरी बेटी का सब कुछ अच्छा चल रहा था और एसएसटी टीचर के गलत ढंग से छूने के कारण वह मानसिक रूप से परेशान रहने लगी। उसे क्लास में प्रताड़ित किया जाता था। मेरी बेटी को म्यूजिक-डांस में अधिक दिलचस्पी थी। एसएसटी और विज्ञान की परीक्षा से पहले ही शिक्षकों ने उसे फेल करने की धमकी दी थी।'